stanford-oval/wikipedia huggingface dataset:
เสียงเพลงแห่งเสรีภาพ
เบื้องหลังภาพยนตร์

เสียงเพลงแห่งเสรีภาพ เป็นภาพยนตร์ที่สร้างขึ้นมาเนื่องในสถานะที่คาราบาวกำลังโด่งดังอยู่ขณะนั้น บทภาพยนตร์ส่วนหนึ่งเขียนขึ้นมาจากชีวิตจริงของแอ๊ด คาราบาว ในยุคเริ่มต้นที่เล่นดนตรี โดนเจ้านายเพ่งเล็ง โดนเจ้าของค่ายเทปเบี้ยวค่าตอบแทน  โดนผู้จัดการโรงแรมไล่ออกมา เช่าบ้านติดกับโสเภณี เป็นต้น
เสียงเพลงแห่งเสรีภาพ เป็นภาพยนตร์ที่ดูง่าย ๆ มีมุขตลกแบบใสซื่อ บางส่วนมีเพลงของคาราบาวที่ฮิตขณะนั้นประกอบด้วย เช่น นางงามตู้กระจก, ปลาใหญ่ ปลาน้อย, วณิพก, คนเก็บฟืน เป็นต้น และเพิ่มเพลงพิเศษชื่อเดียวกับภาพยนตร์ คือ เสียงเพลงแห่งเสรีภาพ มีดารานักแสดง นักร้องเพลงเพื่อชีวิตที่มีชื่อเสียงในเวลานั้นร่วมแสดงด้วย เช่น สุรชัย จันทิมาธร, พงษ์เทพ กระโดนชำนาญ, สุพรรษา เนื่องภิรมย์ และ อุทุมพร ศิลาพันธุ์ ที่ต่อมากลายเป็นภรรยาของเทียรี่ เมฆวัฒนา ในชีวิตจริง
ภาพยนตร์ออกมาหลังจากที่คาราบาวเดินทางไปแสดงคอนเสิร์ตที่สหรัฐอเมริกา โดยนำรายได้จากการฉายภาพยนตร์สมทบทุนโครงการตู้หนังสือคาราบาว ต่อมาได้ออกอัลบั้มรวมเพลงชุดแรกของวง คือ "รวมเพลงคาราบาว" ที่ได้รวมเพลงที่ฮิตของคาราบาวทั้งหมด และเพิ่มเพลงใหม่เข้าไป 4 เพลง คือ เมด อิน ไทยแลนด์ ฟอร์ม ยูเอสเอ., รักคุณเท่าฟ้า, ดอนเจดีย์ และ เสียงเพลงแห่งเสรีภาพ
ในปี พ.ศ. 2543 ในวาระครบรอบ 15 ปี ของภาพยนตร์ ได้มีการเปิดตัวหนังสือบทภาพยนตร์เรื่องนี้ออกมาจำหน่าย และทางบริษัทโรส วิดีโอ ก็ได้ออกวีซีดีภาพยนตร์ออกมาพร้อมกันด้วย และต่อมาได้ทำภาพยนตร์ที่ต่อเนื่องจากภาพยนตร์เรื่องนี้คือ คาราบาว ย้อนอดีตพลิกปัจจุบัน
ดูเพิ่ม

คาราบาว
แหล่งข้อมูลอื่น

ฟังเพลงเสียงเพลงแห่งเสรีภาพ เก็บถาวร 2004-10-31 ที่ เวย์แบ็กแมชชีน
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต
ครัวคุณต๋อย

| ครัวคุณต๋อย |
| --- | --- |
ประเภท: แนะนำอาหาร
พัฒนาโดย: บริษัท บอร์น แอนด์ แอสโซซิเอทด์ จำกัด   บริษัท บอร์น โปรเจค จำกัด
พิธีกร: พิธีกรหลัก  ไตรภพ ลิมปพัทธ์ กีรติ เทพธัญญ์ เจริญพร อ่อนละม้าย อดีต ณวัฒน์ อิสรไกรศีล (2556 - 2564)
ผู้ประพันธ์ดนตรีแก่นเรื่อง: Origin Kampanee (ออริจิน กัมปะนี)
ประเทศแหล่งกำเนิด: ประเทศไทย
ภาษาต้นฉบับ:  ไทย (ในประเทศไทย)
การผลิต
สถานที่ถ่ายทำ: สตูดิโอกันตนา
ผู้ลำดับภาพ: บริษัท ซี.เจ คัตติ้ง จำกัด
ความยาวตอน: 30 นาที (ครัวคุณต๋อย)  90 นาที (ครัวคุณต๋อย saturday)
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 2 พฤษภาคม พ.ศ. 2556 – ปัจจุบัน
ครัวคุณต๋อย และ ครัวคุณต๋อย Saturday เป็นรายการโทรทัศน์ประเภทแนะนำอาหารแบบปกิณกะบันเทิง ปัจจุบันดำเนินรายการโดย ไตรภพ ลิมปพัทธ์, กีรติ เทพธัญญ์ และเจริญพร อ่อนละม้าย ออกอากาศทุกวันจันทร์-วันศุกร์ เวลา 13.15 - 13.45 น. และทุกวันเสาร์ เวลา 15.30 - 17.00 น. โดยงดออกอากาศในวันหยุดนักขัตฤกษ์ วันหยุดชดเชย หรือมาเร็วกว่าเวลาปกติในเวลา 13.25-13.55 น. เนื่องจากติดถ่ายทอดสดมวยหรือเทปบันทึกภาพคอนเสิร์ต Channel 3 Power Team เริ่มออกอากาศเป็นครั้งแรก เมื่อ วันพฤหัสบดี ที่ 2 พฤษภาคม พ.ศ. 2556 ทางช่อง 3 และรีรันให้ชมอีกครั้งโดยออกอากาศทุกวันจันทร์-วันศุกร์ เวลา 11.30 - 12.00 น. และเวลา 20.45 - 21.15 น. ทาง ช่อง 3 แฟมิลี่ และเวลา 06.00 - 06.30 น. ทาง ช่อง 3 เอสดี
และเนื่องจากงานฉลองสิริราชสมบัติครบ 70 ปี พ.ศ. 2559 จึงทำให้ทางสถานีและเจ้าของรายการได้ตัดสินใจงดการออกอากาศรายการครั้งแรกในช่วงระหว่าง 8 - 14 มิถุนายน 2559 และออกอากาศอีกครั้งในวันพุธที่ 15 มิถุนายน 2559 ต่อมา ได้งดออกอากาศอีกครั้งเมื่อวันที่ 14 ตุลาคม พ.ศ. 2559 - 2 มกราคม พ.ศ. 2560 ในช่วงหลังการสวรรคตและพระราชพิธีพระบรมศพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยปัจจุบันออกอากาศเวลา 13.45 - 14.15 น. 13.30 - 14.00 น. และ 13.15 - 13.45 น. ตามลำดับ
ครัวคุณต๋อย

ในปัจจุบัน รูปแบบรายการได้แบ่งการออกอากาศเป็น 2 ช่วง ได้แก่
ครัวคุณต๋อย > ช่วงที่ 1

ตอบจดหมาย เป็นช่วงที่พิธีกรจะตอบจดหมายจากทางบ้าน (จดหมายที่ทีมงานเขียนขึ้นเอง) ที่เขียนมาถามในทุกเรื่องราว ไม่ว่าจะเป็นปัญหาต่าง ๆ หรือการนำมุขขำขันมาเสนอ ทำให้เกิดความฮา จากนั้น พิธีกรจะตัดเข้าช่วงเสริมในแต่ละวัน(ที่ไม่ซ้ำกัน) ซึ่งเป็นการแนะนำเรื่องราวหลากหลายที่เป็นเรื่องใกล้ตัวหรือใกล้ครัว เช่น
1.  ถ้าไม่กิน ถือว่าผิด มักเป็นช่วงเสริมของช่วงตอบจดหมายแทบทุกเทป ซึ่งทุกจังหวัดทั่วประเทศไทยที่มีอาหารดี อาหารเด็ดประจำท้องถิ่นนั้นๆ ถ้าผู้ที่รับชมรายการเดินทางไปถึง แล้วไม่ได้กินถือว่าผิด  โดยรายการจะนำเสนอร้านดัง และเมนูเด็ด ประจำท้องถิ่นทั่วไทยที่ผ่านไปเมื่อใดต้องแวะกินให้ได้
2.  เคล็ดลับการทำอาหาร เป็นอีก 1 ช่วงที่เกี่ยวกับเรื่องในครัว เช่น วิธีทอดไข่เจียวให้ฟู หรือวิธีดับกลิ่นกระเทียบสูตรใหม่
3.  วัตถุดิบในการทำอาหาร เช่น การหาซื้อปลาทูสด ๆ  ปูตัวใหญ่  และไก่บ้าน  ไปจนถึงกุ้งแม่น้ำ รายการก็จะมีสถานที่นั้น ๆ มาแนะนำ
4.  ผัก-ผลไม้ ตามฤดูกาล  (Seasoning Vegetables and Fruit) ในช่วงฤดูกาลต่าง ๆ มักจะมีผักหรือผลไม้ที่น่ากิน ถ้าอยากกินให้อร่อย ต้องไปที่ไหน และแนะนำเมนูเด็ดสำหรับผัก ผลไม้นั้น ๆ
5.  แจกเครื่องครัว เป็นการอัปเดตอุปกรณ์เครื่องใช้ในครัวว่ามีนวัตกรรมอะไรออกมาใหม่  หรืออุปกรณ์หน้าตาอย่างนี้ใช้ทำอะไร และที่ไหนมีลดราคาสินค้าของเครื่องครัวยี่ห้อนั้น รวมไปถึงการแจกเครื่องใช้ในครัวฟรีจากผู้สนับสนุนใจดีจากทางรายการให้กับผู้ชมทางบ้าน (เคยมีการแจกนิตยสาร ครัวคุณต๋อย และ กะทิอัมพวา)
6.  อาหารเพื่อสุขภาพ คือ การนำสมุนไพรไทยมานำเสนอ โดยจะเสนอวิธีการกินอย่างไรให้มีสุขภาพดี หรือกินเข้าไปแล้วจะรักษาโรคได้อย่างไร  หรือกินเข้าไปแล้วจะป้องกันอะไรได้บ้าง
7.  แจกบัตรกินฟรี (Gift Watcher) ทางรายการ จะให้ผู้ชมทางบ้าน ได้มีส่วนร่วมกับทางรายการตามที่รายการได้กำหนดขึ้นมาในช่วงเวลานั้น ๆ  โดยจะมีการแจกบัตรรับประทานอาหารฟรี จากร้านอาหารชื่อดังที่มาออกรายการ
8. แนะนำเทศกาลอาหารและร้านค้าที่มีความเกี่ยวข้องกับรายการ เช่น ครัวคุณต๋อย Expo, ครัวคุณต๋อย ยกทัพ และ ครัวคุณต๋อย Place
ครัวคุณต๋อย > ช่วงที่ 2

สอนทำอาหาร-ขนม และ สอนทำอาชีพ
ช่วงนี้จะเป็นช่วงหลักของรายการ พิธีกรมีหน้าที่นำเสนออาหารอร่อย หรืออาหารที่หากินได้ยาก แทบจะสาบสูญไปแล้ว  เช่น หอง, แกงส้มมันขี้หนู, แกงบวน, หมูชะมวง, แกงผักอี๋ไร, ไข่หวาน ขนมเกสรลำเจียก และสูตรอาหารไทยหรือขนมไทยโบราณอื่นๆอีกมากมาย ด้วยการนำเสนอถึงวิธีการทำให้อาหารอร่อยครบรส
โดยจะมีผู้รู้ซึ่งเป็นพ่อครัวหรือแม่ครัวจากร้านอาหารนั้น ๆ มาสอนวิธีการปรุงอาหาร และพร้อมกับการที่เผยสูตรลับเฉพาะตัวที่ไม่เคยเปิดเผย รวมไปถึงเคล็ดลับของความอร่อยของอาหาร
ครัวคุณต๋อย Saturday

รายการ ครัวคุณต๋อย Saturday มีรูปแบบรายการ แบ่งออกเป็น 3 ช่วง ดังต่อไปนี้
ครัวคุณต๋อย Saturday > ช่วงที่ 1

ตอบจดหมาย  จดหมายที่นำมาเสนอ ก็จะเป็นจดหมายพิเศษที่บรรจุความฮาไว้เพียบ จะแตกต่างกับรายการ ครัวคุณต๋อย  โดยทางรายการจะตอบจดหมายจากทางบ้านที่เขียนมาถามในทุกเรื่องราว และจากนั้น พิธีกรจะแนะนำเรื่องราวหลากหลายที่เป็นเรื่องใกล้ตัวหรือใกล้ครัว โดยหยิบยกมาจากรายการ ครัวคุณต๋อย (ภาคปกติ) เช่น
1.  ถ้าไม่กิน ถือว่าผิด  ทุกจังหวัดทั่วประเทศไทยมีอาหารดีอาหารเด็ดประจำท้องถิ่น  ถ้าไปถึงแล้วไม่ได้กิน  ถือว่าผิด  รายการจะนำเสนอ ร้านดัง เมนูเด็ด ประจำท้องถิ่นทั่วไทยที่ผ่านไปเมื่อใดต้องแวะกินให้ได้  เช่น  ไปจังหวัดเพชรบุรี ต้องแวะกินก๋วยเตี๋ยวน้ำแดง หรือไปเชียงราย ต้องแวะกินต้มเลือดหมูจิงจูฉ่าย ร้านสหรส ถ้าไม่กินถือว่าผิด
2.  เคล็ดลับการทำอาหาร ที่เกี่ยวกับเรื่องในครัว เช่น วิธีทอดไข่เจียวให้ฟู วิธีดับกลิ่นกระเทียมสูตรใหม่ วิธีเลือกซื้อของ
3.  วัตถุดิบในการทำอาหาร เช่น จะหาซื้อปลาทูสดๆ  ปูตัวใหญ่  ไก่บ้าน  กุ้งแม่น้ำ  ผักกรอบๆ ไร้สารพิษ ฯลฯ เพื่อไปทำอาหารได้จากที่ไหน  รายการมีสถานที่เด็ดๆ มาแนะนำ
4.  ผัก-ผลไม้ ตามฤดูกาล (Seasoning Vegetables and Fruit) ในช่วงฤดูต่างๆ มีผัก ผลไม้อะไรที่น่ากิน  ถ้าอยากกินให้อร่อย ต้องไปที่ไหน  และแนะนำเมนูเด็ดสำหรับผัก ผลไม้นั้นๆ
5.  เครื่องครัว  เป็นการอัปเดตอุปกรณ์เครื่องใช้ในครัวว่ามีนวัตกรรมอะไรออกใหม่  หรืออุปกรณ์หน้าตาแบบนี้ใช้ทำอะไร  และที่ไหนมีลดราคาสินค้าเครื่องครัว
6.  อาหารเพื่อสุขภาพ วิธีการกินอย่างไรให้มีสุขภาพดี  กินอะไรรักษาหรือแก้โรคอะไร  กินอะไรป้องกันอะไร  และกินอะไรแก้อะไร โดยจะมี แพทย์หญิง พรรณประภา ยงค์ตระกูล เป็นผู้มาแนะนำ
ครัวคุณต๋อย Saturday > ช่วงที่ 2

สอนทำอาหาร-ขนม และ สอนทำอาชีพ
ช่วงนี้ จะเป็นช่วงหลักของรายการที่นำเสนออาหารอร่อย หรืออาหารที่หากินได้ยาก แทบจะสาบสูญไปแล้ว  เช่น หอง  แกงส้มมันขี้หนู  แกงบวน  หมูชะมวง  แกงผักอี๋ไร ไข่หวาน  ขนมเกสรลำเจียก และอื่นๆ
โดยแต่ละเมนูที่รายการเลือกสรรมานำเสนอ  จะมีผู้รู้ตัวจริง ซึ่งเป็นพ่อครัวหรือแม่ครัวจากร้านอาหารนั้น ๆ มาสอนวิธีการปรุงอาหาร  พร้อมเผยสูตรลับเฉพาะตัว และเคล็ดลับความอร่อยที่ไม่เคยเปิดเผยที่ไหน
ครัวคุณต๋อย Saturday > ช่วงที่ 3

ช่วงถือว่าถูก เนื่องจากครัวคุณต๋อย Saturday มีช่วงเวลาจากสถานีฯที่ขยายออกไป จึงทำรายการนี้ได้เปิดอีก 1 ช่วง ที่จะมีการแจกบัตรกินฟรีหรือส่วนลดค่าอาหารให้กับท่านผู้ชมที่รับชมรายการได้เข้ามาร่วมสนุก ทั้งอาหารที่ดี ที่อยู่ในประเทศไทยและต่างประเทศ โดยจะมีการสลับหมุนเวียนกันไปในแต่ละสัปดาห์ ให้ผู้ชมได้ลิ้มรสอาหารในแบบที่ถือว่าถูก
1. อาหารดีจากร้านดัง รายการนำเสนอเมนูอาหารสุดพิเศษ จากร้านอาหารชื่อดังต่างสัญชาติ ไม่ว่าจะเป็นอาหารญี่ปุ่น อาหารจีน ฝรั่งเศส อินเดีย เกาหลี ฯลฯ ที่รายการพิสูจน์ความอร่อยมาแล้ว มาส่งต่อให้ผู้ชมทางบ้าน ได้กินฟรีทุกเดือน
2. ตลาดน้ำ อาหารและตลาดน้ำถือเป็นของคู่กัน วันหยุดสุดสัปดาห์ ตลาดน้ำใกล้กรุง เป็นแหล่งท่องเที่ยวสำหรับคนกรุงเทพเสมอ ไม่ว่าจะเป็นตลาดน้ำดอนหวาย  ตลาดน้ำตลิ่งชัน  ตลาดน้ำคลองลัดมะยม ตลาดน้ำ-ขวัญเรียม ตลาดน้ำบางน้ำผึ้ง  ตลาดน้ำลำพญา และแต่ละตลาดก็จะมีร้านอร่อยที่ต้องไปเช่นกัน
3. ร้านดารา  ร้านอาหารของดาราคนโปรด เปิดร้านต้อนรับคุณผู้ชมให้ไปสัมผัสอีกมุมชีวิตของพวกเขาเช่น ร้านแสนแซ่บ ของนุ่น วรนุช ร้านอาหาร Made My Day ของนาวิน ต้าร์
4. มหกรรมอาหาร ทั้งในและต่างประเทศตามฤดูกาล ที่รายการคัดสรรมาโดยเฉพาะ ไม่ว่าจะเป็นมังคุด 100 ปีจากชุมพร ข้าวโพดหวานจากโอซาก้า
5. ร้านกาแฟ  หลากหลายบรรยากาศร้านกาแฟ  สำหรับคอกาแฟหลายรุ่น ก็มีมาแนะนำกันในช่วงนี้ ไม่ว่าจะเป็น ร้านสวย ร้านดัง ร้านเก่าแก่ คลาสสิค อย่างเช่น ร้านออน ล็อก หยุ่น  ร้านกาแฟร้านอาหารเก่าแก่ที่มีมากว่า 70 ปี หรือร้านกาแฟรูปแบบทันสมัยเอาใจคนนอนดึกอย่าง  Too Fast Too Sleep
พิธีกร

ไตรภพ ลิมปพัทธ์ - ดำเนินรายการหลักในช่วงทำอาหารโดยจะพูดคุยร่วมกับแขกรับเชิญในเรื่องของขั้นตอนการทำอาหารและเคล็ดลับต่าง
กีรติ เทพธัญญ์ - ดำเนินรายการในช่วง ถ้าไม่กิน ถือว่าผิด และแนะนำวิธีการต่างๆ ที่เป็นเรื่องใกล้ครัว
เจริญพร อ่อนละม้าย -  ดำเนินรายการในช่วง ตอบจดหมาย และเป็นผู้ให้ 10 คะแนน กับร้านอาหารที่ฝีมือในการทำอาหารที่ดี
พิธีกร > อดีตพิธีกร

ณวัฒน์ อิสรไกรศีล
สิ่งสืบเนื่อง

ครัวคุณต๋อย เอ็กซ์โป
ครัวคุณต๋อย รักษ์ขนมไทย
ครัวคุณต๋อย ครัวไทยสู่ครัวโลก
ครัวคุณต๋อย ออนทัวร์
ครัวคุณต๋อย ออน เดอะ บีช (พัทยา)
ครัวคุณต๋อย @เอเชียทีค
ครัวคุณต๋อย เพลส เป็นศูนย์อาหารที่รวบรวมร้านอาหารที่เคยออกรายการไว้มากกว่า 60 ร้าน ตั้งอยู่ที่ศูนย์การค้าเดอะคริสตัล เอกมัย-รามอินทรา
ครัวคุณต๋อย ยกทัพ เป็นกิจกรรมรวบรวมร้านอาหารจากรายการเปิดเป็นบูธชั่วคราว โดยจะมีการจัดเป็นช่วงๆ ตามพื้นที่กิจกรรมของศูนย์การค้าต่างๆ ทั่วไทย โดยสามารถติดตามรายละเอียดได้ที่เพจครัวคุณต่อย
ระยะเวลาในการออกอากาศ

| สถานีโทรทัศน์ที่ออกอากาศ | วัน | เวลา | ช่วงระหว่าง |
| --- | --- | --- | --- |
| ช่อง 3 เอชดี | จันทร์ - ศุกร์ | 13.40 น. - 14.10 น. 13.25 น. - 13.55 น.. 12.45 น. - 13.15 น. 13.45 น. - 14.15 น. 13.30 น. - 14.00 น. 13.15 น. - 13.45 น. 13.10 น. - 14.00 น. | 2 พฤษภาคม 2556 - 29 กรกฎาคม 2559 1 สิงหาคม 2559 - 31 กรกฎาคม 2560 1 สิงหาคม 2560 - 31 มกราคม 2562 1 กุมภาพันธ์ 2562 - 31 มกราคม พ.ศ. 2566   1 กุมภาพันธ์ พ.ศ. 2566 - ปัจจุบัน |
| ช่อง 3 เอชดี | เสาร์ | 15.30 น. - 17.00 น. | 6 ธันวาคม 2557 - 25 กรกฎาคม 2558 |
เจ้าหญิงโซเนม เดเชน วังชุก

| เจ้าหญิงโซเนม เดเซน วังชุก |
| --- | --- |
เจ้าหญิงโซเนม เดเซน วังชุกในปี ค.ศ. 2022
ประสูติ:  (1981-08-05) 5 สิงหาคม ค.ศ. 1981 (43 ปี) วังเตเช็นเชอลิง ทิมพู ประเทศภูฏาน
คู่อภิเษก: พับ ดอร์จี (สมรส 2009)
พระบุตร: จิกเจ ซิงเย วังชุก พระมหาไวโรจนะ รินโปเช งาวัง จิกเม จิกเตน วังชุก
ราชวงศ์: วังชุก
พระราชบิดา: สมเด็จพระราชาธิบดีชิกเม เซ็งเค วังชุก
พระราชมารดา: สมเด็จพระราชินีดอร์จี วังโม วังชุก
ศาสนา: พุทธวัชรยาน
เจ้าฟ้าหญิงโซเนม เดเซน วังชุก ประสูติเมื่อวันที่ 5 สิงหาคม พ.ศ. 2524 เป็นเจ้าหญิงแห่งราชอาณาจักรภูฏาน พระองค์เป็นพระราชธิดาใน สมเด็จพระราชาธิบดีจิกมี ซิงเย วังชุก และ สมเด็จพระราชินี อาชิ ดอร์จิ วังโม วังชุก ซึ่งเป็นพระอัครมเหสีองค์ที่หนึ่งในบรรดาพระอัครมเหสีทั้งสี่พระองค์ เจ้าฟ้าหญิงโซเนม เดเชน วังชุก มีพระอนุชาร่วมพระราชมารดา 1 พระองค์ ซึ่งมีพระนามว่า เจ้าฟ้าชายจิกเยล อุกเยน วังชุก
เจ้าฟ้าหญิงโซเนม เดเชน วังชุก เป็นพระขนิษฐภคินี
ต่างพระราชมารดาในสมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏาน รัชสมัยที่ 5 แห่งราชวงศ์วังชุก
พระองค์ได้ศึกษาในระดับปริญญาตรีที่ มหาวิทยาลัยสแตนฟอร์ด และ โรงเรียนกฎหมายฮาร์วาร์ด
พระเกียรติยศ > พระอิสริยยศ

5 สิงหาคม ค.ศ. 1981 – ปัจจุบัน: เจ้าหญิงโซเนม เดเชน วังชุก (Her Royal Highness Princess Ashi Sonam Dechen Wangchuck.)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ประจำชาติ

ภูฏาน :
Commemorative Silver Jubilee Medal of King Jigme Singye (02/06/1999).
King Jigme Khesar Investiture Medal (06/11/2008).
60th Birthday Badge Medal of King Jigme Singye (11/11/2015).
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

ตองงา ประเทศตองงา :
King George Tupou V Coronation Medal (01/08/2008).
Knight Grand Cross with Collar of the Royal Order of the Crown of Tonga (KGCCT, 01/08/2008).
55 ปู อี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพของศิลปินแสดงถึง 55 ปู อี ใกล้กับดาวหลัก
ดาวฤกษ์แม่
| ดาวฤกษ์ | ดาวฤกษ์ | 55 ปู เอ |
| กลุ่มดาว | กลุ่มดาว | กลุ่มดาวปู |
| ไรต์แอสเซนชัน | (α) | 08h 52m 35.8s |
| เดคลิเนชัน | (δ) | +28° 19′ 51″ |
| ความส่องสว่างปรากฏ | (mV) | 5.95 |
| ระยะห่าง | ระยะห่าง | 40.3 ± 0.4 ly (12.3 ± 0.1 pc) |
| ชนิดสเปกตรัม | ชนิดสเปกตรัม | G8V |
| มวล | (m) | 0.95 ± 0.10 M☉ |
| รัศมี | (r) | 1.152 ± 0.035 R☉ |
| อุณหภูมิ | (T) | 5373 ± 9.7 K |
| ความเป็นโลหะ | [Fe/H] | 0.29 |
| อายุ |  | 7.4–8.7 พันล้านปี |
องค์ประกอบวงโคจร
| กึ่งแกนเอก | (a) | 0.01560 ± 0.00011 AU |
|   |   | 1.27 mas |
| จุดใกล้ที่สุดจากดาวฤกษ์แม่ | (q) | 0.0129 AU |
| จุดไกลที่สุดจากดาวฤกษ์แม่ | (Q) | 0.0183 AU |
| ความเยื้องศูนย์กลาง | (e) | 0.17 ± 0.04 |
| คาบการโคจร | (P) | 0.7365449 (± 0.000005) d |
| ความเอียง | (i) | 83.4 ± 1.7° |
| มุมของจุดใกล้ที่สุด | (ω) | 181 ± 2° |
| เวลาที่เข้าใกล้ดาวฤกษ์แม่ที่สุด | (T0) | 2,449,999.83643 ± 0.0001 JD |
| ครึ่งแอมพลิจูด | (K) | 6.2 ± 0.2 m/s |
ลักษณะทางกายภาพ
| มวล | (m) | 8.63 ± 0.35 M⊕ |
| รัศมี | (r) | 2.00 ± 0.14 R⊕ |
| ฟลักซ์การแผ่รังสีของดาว | (F⊙) | 2590 ⊕ |
| ความหนาแน่น | (ρ) | 5.9+1.5 −1.1 g cm-3 |
ข้อมูลการค้นพบ
| ค้นพบเมื่อ | ค้นพบเมื่อ | 30 สิงหาคม ค.ศ. 2004 |
| ค้นพบโดย | ค้นพบโดย | บาร์บารา แมกอาเธอร์ และคณะ |
| วิธีตรวจจับ | วิธีตรวจจับ | ความเร็วแนวเล็ง |
| วิธีตรวจจับอื่น ๆ | วิธีตรวจจับอื่น ๆ | การเคลื่อนผ่าน การผันผวนของแสงสะท้อนในวงโคจร |
| สถานที่ที่ค้นพบ | สถานที่ที่ค้นพบ | รัฐเท็กซัส สหรัฐอเมริกา |
| สถานะการค้นพบ | สถานะการค้นพบ | ยืนยันแล้ว |
ชื่ออื่น
55 ปู เออี, โร1 ปู อี, เอชดี 75732 อี
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
55 ปู อี (อังกฤษ: 55 Cancri e, มีชื่อย่อว่า 55 Cnc e ในอดีตมีชื่อเป็น แยนซัน (Janssen, /ˈdʒænsən/)) เป็นดาวเคราะห์นอกระบบที่โคจรรอบดาวฤกษ์คล้ายดวงอาทิตย์ 55 ปู เอ มีมวลประมาณ 7.8 มวลโลกและเส้นผ่าศูนย์กลางประมาณ 2 เท่าของโลก จึงถูกจัดเป็นซูเปอร์เอิร์ธดวงแรกที่ถูกค้นพบรอบดาวฤกษ์ในแถบลำดับหลัก โดยที่ถูกค้นพบก่อน กลีเซอ 876 ดี ประมาณหนึ่งปี ใช้เวลาเพียงไม่ถึง 18 ชั่วโมงเพื่อโคจรรอบดาวฤกษ์แม่ และเป็นดาวเคราะห์วงในสุดในระบบดาวเคราะห์ของมัน 55 ปู อี ถูกค้นพบเมื่อวันที่ 30 สิงหาคม ค.ศ. 2004 ก่อนการสังเกตการณ์เพิ่มเติมและการคำนวณใหม่ในปี ค.ศ. 2010 ดาวเคราะห์ดวงนี้เคยถูกคาดการณ์ว่าใช้เวลา 2.8 วันในการโคจรรอบดาวฤกษ์แม่ ในเดือนตุลาคม ค.ศ. 2012 ได้มีการประกาศว่า 55 ปู อี อาจเป็นดาวเคราะห์คาร์บอน
อำเภอโขงเจียม

| อำเภอโขงเจียม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khong Chiam
อุทยานแห่งชาติผาแต้ม
คำขวัญ: รวมมัจฉา ภูผางาม น้ำสองสี ศิลป์ดีที่ผาแต้ม
แผนที่จังหวัดอุบลราชธานี เน้นอำเภอโขงเจียม
พิกัด: 15°19′8″N 105°29′44″E﻿ / ﻿15.31889°N 105.49556°E﻿ / 15.31889; 105.49556
ประเทศ:  ไทย
จังหวัด: อุบลราชธานี
พื้นที่
 • ทั้งหมด: 765.0 ตร.กม. (295.4 ตร.ไมล์)
ประชากร (2564)
 • ทั้งหมด: 38,723 คน
 • ความหนาแน่น: 50.62 คน/ตร.กม. (131.1 คน/ตร.ไมล์)
รหัสไปรษณีย์ : 34220
รหัสภูมิศาสตร์: 3403
ที่ตั้งที่ว่าการ: ที่ว่าการอำเภอโขงเจียม หมู่ที่ 1 ตำบลโขงเจียม อำเภอโขงเจียม จังหวัดอุบลราชธานี 34220
 ส่วนหนึ่งของสารานุกรมประเทศไทย
โขงเจียม เป็นอำเภอหนึ่งในจังหวัดอุบลราชธานี ตั้งอยู่ทางทิศตะวันออกสุดของประเทศไทย โดยมีชื่อเดิมว่า อำเภอบ้านด่าน นับเป็น 1 ใน 5 อำเภอของจังหวัดที่มีแม่น้ำโขงไหลผ่าน
ประวัติศาสตร์

อำเภอโขงเจียม แยกออกจากอำเภอศรีเมืองใหม่ (เดิมชื่ออำเภอโขงเจียม) จัดตั้งเป็นกิ่งอำเภอบ้านด่านปากมูลใน พ.ศ. 2502 โดยมีนายจิตร สุวรรณไลละ เป็นนายอำเภอกิ่ง ต่อมายกฐานะเป็นอำเภอบ้านด่าน มีเขตการปกครองแบ่งได้ 6 ตำบล คือ ตำบลโขงเจียม ตำบลคำเขื่อนแก้ว ตำบลหนองแสงใหญ่ ตำบลห้วยไผ่ ตำบลห้วยยาง และตำบลนาโพธิ์กลาง
ในวันที่ 25 กันยายน พ.ศ. 2514 ทางราชการได้พิจารณาเห็นว่า คำว่า "โขงเจียม" เหมาะสมกับประวัติศาสตร์และชุมชนดังเดิมแถบนี้ จึงเปลี่ยนชื่อเป็นอำเภอโขงเจียม  ต่อมาใน พ.ศ. 2534 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้มีพระราชกฤษฎีกาตั้งอำเภอสิรินธร โดยให้ผนวกเอาตำบลคำเขื่อนแก้วไปอยู่ในเขตอำเภอสิรินธรด้วย จึงทำให้อำเภอโขงเจียมเหลือเขตการปกครองจำนวน 5 ตำบล จนถึงปัจจุบัน
คำว่า " โขง " หมายถึงหัวหน้าช้างหรืออาจจะมาจากคำว่า "โขลง" ที่หมายถึง ฝูงช้างก็ได้ คำว่า "เจียม" คาดว่า เพี้ยนมาจากคำว่า " เจียง " (ส่วย) ซึ่งแปลว่า " ช้าง " ดังนั้นอำเภอโขงเจียมจึงน่าจะหมายถึง "เมืองที่มีช้างมาอยู่รวมกันเป็นฝูงใหญ่ " โดยชื่อของอําเภอโขงเจียมไม่ได้เกี่ยวข้องกับแม่น้ำโขงแต่อย่างใดถึงแม้อำเภอโขงเจียมจะมีอาณาเขตที่มีแม่น้ำโขงไหลผ่านก็ตาม
ที่ตั้งและอาณาเขต

อำเภอโขงเจียมตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอศรีเมืองใหม่
ทิศตะวันออก ติดต่อกับแขวงสาละวันและแขวงจำปาศักดิ์ (ประเทศลาว)
ทิศใต้ ติดต่อกับอำเภอสิรินธร
ทิศตะวันตก ติดต่อกับอำเภอพิบูลมังสาหารและอำเภอศรีเมืองใหม่
ภูมิศาสตร์ > ภูมิประเทศ

สภาพพื้นที่โดยทั่วไปเป็นที่ราบ สลับกับโนน (เนิน) เตี้ย ๆ  โขงเจียมมีเขตแดนทางตะวันออกติดแม่น้ำโขง เป็นที่ซึ่งแม่น้ำมูลไหลลงมาบรรจบบริเวณท้ายวัดโขงเจียม (วัดบ้านด่านเก่า) บริเวณที่แม่น้ำทั้งสองสายมาจดกันทำให้เกิดสภาพที่เรียกว่า น้ำสองสี โดยน้ำที่ไหลจากน้ำโขงจะมีสีขาวขุ่น ส่วนน้ำที่มาจากลำน้ำมูลมีลักษณะใสหรือสีเขียวอมฟ้าเล็กน้อย บางครั้งจะเรียกกันว่า "โขงสีปูน มูลสีคราม"
การแบ่งเขตการปกครอง > การปกครองส่วนภูมิภาค

อำเภอโขงเจียมแบ่งพื้นที่การปกครองออกเป็น 5 ตำบล 54 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | โขงเจียม |  |  | (Khong Chiam) |  |  | 14 หมู่บ้าน |  |
| 2. | ห้วยยาง |  |  | (Huai Yang) |  |  | 11 หมู่บ้าน |  |
| 3. | นาโพธิ์กลาง |  |  | (Na Pho Klang) |  |  | 10 หมู่บ้าน |  |
| 4. | หนองแสงใหญ่ |  |  | (Nong Saeng Yai) |  |  | 9 หมู่บ้าน |  |
| 5. | ห้วยไผ่ |  |  | (Huai Phai) |  |  | 10 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอโขงจียมประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลบ้านด่านโขงเจียม ครอบคลุมพื้นที่บางส่วนของตำบลโขงเจียม
องค์การบริหารส่วนตำบลโขงเจียม ครอบคลุมพื้นที่ตำบลโขงเจียม (เฉพาะนอกเขตเทศบาลตำบลบ้านด่านโขงเจียม)
องค์การบริหารส่วนตำบลห้วยยาง ครอบคลุมพื้นที่ตำบลห้วยยางทั้งตำบล
องค์การบริหารส่วนตำบลนาโพธิ์กลาง ครอบคลุมพื้นที่ตำบลนาโพธิ์กลางทั้งตำบล
องค์การบริหารส่วนตำบลหนองแสงใหญ่ ครอบคลุมพื้นที่ตำบลหนองแสงใหญ่ทั้งตำบล
องค์การบริหารส่วนตำบลห้วยไผ่ ครอบคลุมพื้นที่ตำบลห้วยไผ่ทั้งตำบล
ประชากร

ประชากรในพื้นที่ประกอบอาชีพเกษตรกรรม เช่น การทำนา ทำไร่ ทำประมง และรับจ้างทั่วไป ส่วนในด้านการศึกษา โขงเจียมมีโรงเรียนมัธยมศึกษาในสังกัด สพฐ. หนึ่งแห่ง ได้แก่ โรงเรียนโขงเจียมวิทยาคม
การขนส่ง

อำเภอโขงเจียมห่างจากตัวจังหวัดอุบลราชธานีไปทางทิศตะวันออก 75 กิโลเมตร โดยใช้ถนนสถิตนิมานกาล (ทางหลวงแผ่นดินหมายเลข 217) จากวารินชำราบ-สว่างวีระวงศ์-พิบูลมังสาหาร เลี้ยวซ้ายผ่านสี่แยกธนาคารออมสิน ตรงไป ข้ามสะพานข้ามแม่น้ำมูล แล้วเลี้ยวขวาไปตามทางหลวงแผ่นดินหมายเลข 2222 ประมาณ 30 กิโลเมตร ถึงอำเภอโขงเจียม นอกจากเส้นทางนี้ แล้วยังมีเส้นทางอื่นที่จะเดินทางมาได้ คือ เส้นทางอุบลราชธานี-ตระการพืชผล 50 กิโลเมตร เลี้ยวขวาที่อำเภอตระการพืชผล เข้าทางหลวงแผ่นดินหมายเลข 2134 อีก 60 กิโลเมตรถึงอำเภอโขงเจียม และเส้นทางสุดท้าย คือ อุบลราชธานี-ตาลสุม-โขงเจียม ระยะทาง 75 กิโลเมตร แต่สภาพถนนไม่สะดวกต่อการเดินทาง นอกจากนี้ยังมีทางหลวง 2112 เขมราฐ-โขงเจียม ซึ่งเป็นถนนเข้าสู่แหล่งท่องเที่ยวที่สำคัญของจังหวัดหลายแห่ง
สถานที่ท่องเที่ยว

อำเภอโขงเจียมมีสถานที่ท่องเที่ยวหลายแห่ง เช่น อุทยานแห่งชาติผาแต้ม น้ำตกสร้อยสวรรค์ น้ำตกลงรู เถาวัลย์ยักษ์ รอยพระพุทธบาทบ้านท่าล้ง เขื่อนปากมูล แก่งตะนะ และแม่น้ำสองสีซึ่งเป็นจุดที่แม่น้ำมูลไหลลงสู่แม่น้ำโขง
เจ้าหญิงชิมิ ยางซอม

| เจ้าหญิงชิมิ ยางซอม |
| --- | --- |
ประสูติ:  (1980-01-10) 10 มกราคม ค.ศ. 1980 (45 ปี) วังเตเช็นเชอลิง ทิมพู ประเทศภูฏาน
คู่อภิเษก: ซังเก วังชุก (สมรส 2005)
พระบุตร: จิกเม อุกเยน วังชุก จัมยัง ซิงเย วังชุก
ราชวงศ์: วังชุก
พระราชบิดา: สมเด็จพระราชาธิบดีชิกเม เซ็งเค วังชุก
พระราชมารดา: สมเด็จพระราชินีเชอริง เพม วังชุก
ศาสนา: พุทธวัชรยาน
เจ้าฟ้าหญิงชิมิ ยางซอม ประสูติเมื่อวันที่ 10 มกราคม ค.ศ. 1980 พระองค์ทรงเป็นพระราชธิดาใน สมเด็จพระราชาธิบดีจิกมี ซิงเย วังชุก และ สมเด็จพระราชินีเชอร์ริง เพม วังชุก ซึ่งเป็นพระบรมราชินีและพระอัครมเหสีพระองค์ที่สองในบรรดาพระอัครมเหสีทั้งสี่พระองค์
เจ้าฟ้าหญิงชิมิ ยางซอม เป็นพระเชษฐภคินีต่างพระราชมารดา ใน สมเด็จพระราชาธิบดีจิกมี เคเซอร์ นัมเกล วังชุก
พระประวัติ

พระองค์ทรงศึกษาที่โรงเรียน Luntenzampa Middle Secondary School และ Yangchenphug Higher Secondary School, Dana Hall School.
ภายหลังทรงสำเร็จการศึกษาระดับ ปริญญาตรี 2 ใบ จากสาขา ความสัมพันธ์ระหว่างประเทศ และ เศรษฐศาสตร์ ที่from Wellesley College ในรัฐแมสซาชูเซตส์ และ ปริญญาโท สาขา การบริหารรัฐกิจ ที่มหาวิทยาลัยโคลัมเบีย ใน นครนิวยอร์ก
พระเกียรติยศ > พระอิสริยยศ

10 มกราคม 1980 – ปัจจุบัน : เจ้าฟ้าหญิงชิมิ ยางซอม
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ประจำชาติ

Commemorative Silver Jubilee Medal of King Jigme Singye (02/06/1999).
King Jigme Khesar Investiture Medal (06/11/2008).
รหัสโทรศัพท์ระหว่างประเทศ

รหัสโทรศัพท์ระหว่างประเทศบนแผนที่โลก โดยพื้นที่สีเดียวกันหมายถึงเลขหลักแรกที่เหมือนกัน   พื้นที่ 1 (อเมริกาเหนือบางส่วน)
  พื้นที่ 2 (แอฟริกา หมู่เกาะแอตแลนติก และหมู่เกาะในมหาสมุทรอินเดีย)
  พื้นที่ 3 (ยุโรปบางส่วน)
  พื้นที่ 4 (ยุโรปบางส่วน)
  พื้นที่ 5 (เม็กซิโก อเมริกากลาง และอเมริกาใต้)
  พื้นที่ 6 (แปซิฟิกตอนใต้ และโอเชียเนีย)
  พื้นที่ 7 (คาซัคสถาน รัสเซีย)
  พื้นที่ 8 (เอเชียตะวันออก)
  พื้นที่ 9 (เอเชียตะวันตก เอเชียกลาง และเอเชียใต้)
รายการรหัสโทรศัพท์ระหว่างประเทศ